Държавен вестник, бр. 68, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  68
Член 21
Регистрация
Тази спогодба след нейното подписване, 
включително и всички следващи поправки в 
нея, ще бъде регистрирана от държавата на 
подписване в Международната организация 
за гражданска авиация.
Член 22
Признаване на свидетелства и лицензи
1. Свидетелствата за летателна годност, 
за компетентност и лицензите, издадени или 
признати за валидни от едната договаряща 
страна, чийто срок не е изтекъл, ще се смятат 
за валидни от другата договаряща страна за це­
лите на експлоатацията на договорените линии, 
предвидени в тази спогодба, при условие, че 
изискванията, при които такива сертификати и 
лицензи са издадени или признати за валидни, са 
според стандарта или над минимума, изискуем 
за този стандарт, установен или който може да 
бъде установен съгласно конвенцията. Всяка 
договаряща страна обаче си запазва правото 
за целите на полети над нейна територия да 
откаже да признае валидността на сертифика­
тите за компетентност и лицензите, издадени 
на собствените є граждани или признати за 
валидни за тях от другата договаряща страна 
или която и да е друга държава.
2. В случай че привилегиите или условията 
на лицензите или свидетелствата, посочени 
в ал. 1 по-горе, издадени от въздухопла­
вателните власти на едната договаряща 
страна, на което и да е лице или назначен 
въздушен превозвач или въздухоплавателно 
средство, експлоатиращо договорените ли­
нии по определените маршрути, позволяват 
различия между стандартите, установени от 
конвенцията, и тези различия са съобщени 
на Международната организация за граждан­
ска авиация, въздухоплавателните власти на 
другата договаряща страна могат да поискат 
консултации в съответствие с чл. 18 от тази 
спогодба с въздухоплавателните власти на 
тази договаряща страна с оглед да бъдат 
убедени, че въпросната практика е задо­
волителна за тях. Невъзможността да бъде 
постигнато задоволително споразумение по 
въпроса представлява основание за прилагане 
на разпоредбите на чл. 5 на тази спогодба.
Член 23
Съответствие с многостранни конвенции
Ако обща многостранна конвенция или 
споразумение за въздушен транспорт влезе 
в сила по отношение на двете договарящи 
страни, тази спогодба и нейните приложения 
могат да бъдат изменени в съответствие с 
тази конвенция.
Член 24
Приложения
Приложенията към тази спогодба се считат 
за част от спогодбата и всяко позоваване на 
спогодбата включва и приложенията, освен 
ако по друг начин изрично не е установено 
друго.
Член 25
Прекратяване
Всяка от договарящите страни може по 
всяко време да уведоми другата договаряща 
страна за решението си да прекрати действи­
ето на тази спогодба; такова уведомление ще 
бъде незабавно съобщено на Международната 
организация за гражданска авиация. В такъв 
случай спогодбата прекратява действието си 
12 месеца след датата на получаване на уве­
домлението от другата договаряща страна, 
освен ако уведомлението за прекратяване 
на действието на спогодбата не е оттеглено 
посредством споразумение, и то преди изти­
чането на този срок. В случай че отсъства 
потвърждение за получаване на уведомлението 
от другата договаряща страна, уведомлението 
ще се счита за получено 14 дни след получа­
ването на уведомлението в Международната 
организация за гражданска авиация.
Член 26
Влизане в сила
Тази спогодба ще бъде одобрена в съот­
ветствие с конституционните изисквания на 
държавата на всяка от договарящите страни и 
влиза в сила на датата на размяната на дипло­
матически ноти между договарящите страни.
В потвърждение на изложеното по-горе 
долуподписаните, надлежно упълномощени 
от съответните правителства на договарящите 
страни, подписаха тази спогодба.
Съставена в София на 14 април 2009 г. 
в два оригинала на български, арабски и 
английски език, като всички текстове са 
еднакво валидни. В случай на различия при 
тълкуването за меродавен ще се счита тестът 
на английски език.
За правителството на 	
За правителството на
Република България: 	
Държавата Катар: 
Петър Мутафчиев,	
Шейх Фахад Бин
министър на	
Джасим Бин Мохамед
транспорта	
Ал-Тани,
	
министър на бизнеса 
	
и търговията